**ТЕХНИЧЕСКА СПЕЦИФИКАЦИЯ**

към Документация за участие в процедура за възлагане на обществена поръчка по реда на чл.18, ал.1, т.12 от ЗОП

с предмет:

**„Доставка на хранителни продукти за нуждите на детските заведения, училищния стол и Домашен социален патронаж на територията на община Братя Даскалови по Обособена позиция № 4 Плодове, зеленчуци, картофи и кореноплодни ”**

**Доставяните хранителните продукти следва да отговарят на изискванията на:**

1. Закон за храните;
2. Наредба № 9 от 16 септември 2011 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици (Загл. доп. - ДВ, бр. 60 от 2012 г., изм. - ДВ бр. 85 от 2015 г., в сила от 03.11.2015 г.)
3. Наредба № 6 от 10 август 2011 г. за здравословното хранене на децата на възраст от 3 до 7 години в детските заведения, издадена от Министерството на здравеопазването (обн. ДВ. бр.65 от 23 Август 2011 г., в сила от 15.09.2011 г.)
4. Наредба № 2 от 7 март 2013 г. за здравословно хранене на децата на възраст от 0 до 3 години в детските заведения и детските кухни, издадена от Министерството на здравеопазването (обн. ДВ. бр.28 от 19 Март 2013 г., в сила от 01.09.2013 г.)
5. Наредба № 23 от 19 юли 2005 г. за физиологичните норми за хранене на населението, издадена от Министерството на здравеопазването (обн. ДВ. бр. 63 от 02.08 2005г.)
6. Наредба № 1 от 26 януари 2016 г. за хигиената на храните, издадена от Министерство на здравеопазването и Министерство на земеделието и храните (обн. ДВ. бр. 10 от 05.02.2016г., в сила от 05.02.2016 г.)
7. Наредба № 16 от 28 май 2010 г. за изискванията за качество и контрол за съответствие на пресни плодове и зеленчуци, издадена от Министерството на земеделието и храните (В сила от 08.06.2010 г.обн. ДВ. бр.43 от 08.06.2010 г., изм. ДВ. бр.71 от 13.09.2011 г., доп. ДВ. бр.44 от 17.05.2013г.)
8. Наредба № 4 от 3 февруари 2015 г. за изискванията към използване на добавки в храните, издадена от Министерството на здравеопазването (обн. ДВ. бр.12 от 13.02 2015г., в сила от 13.02.2015 г.)
9. Наредба № 16 за хигиенните и ветеринарно-санитарните изисквания за съхраняване и използване на особено бързо развалящите се хранителни продукти, издадена от Министерство на народното здраве и Националния аграрно-промишлен съюз (обн. ДВ. бр.83 от 19.10.1984 г.)
10. Наредба № 2 от 23.01.2015 г. за норми за максимално допустимите количества на остатъци от пестициди в или върху храни, издадена от Министерство на здравеопазването (обн. ДВ. бр. 9 от 03.02.2015 г., в сила от 03.02.2015 г.)
11. Наредба № 5 от 09.02.2015 г. за максимално допустимите количества замърсители в храните, издадена от Министерство на здравеопазването (обн. ДВ. бр. 14 от 20.02.2015 г., в сила от 20.02.2015 г.)
12. Наредба за изискванията към бързо замразените храни, приета с ПМС № 273 от 28.11.2002 г. (В сила от 08.12.2003 г., обн. ДВ. бр. 114 от 06.12.2002 г., изм. ДВ. бр. 20 от 07.03.2006г., изм. ДВ. бр. 39 от 15.05.2007г., изм. и доп. ДВ. бр. 84 от 27.09.2013г.)
13. Всички останали нормативни актове в тази област.

**ОБОСОБЕНА ПОЗИЦИЯ № 4: Плодове, зеленчуци, картофи и кореноплодни**

**Специфични изисквания към плодове, зеленчуци, картофи и кореноплодни**

По тази обособена позиция се определят следните ориентировъчни прогнозни количества на избраните продукти:

|  |  |  |  |  |
| --- | --- | --- | --- | --- |
| **№** | **Наименование на продукта** | **Мерна единица** | **Прогнозно количество** | **Техническа спецификация, описание** |
| 1 | Ябълки | кг. | 2210 | Да отговарят на изискванията на Наредба № 16/28.05.2010 г. на МЗХ за съответния клас първи. Продуктите да притежават всички основни характеристики и свойства, типични за сорта или търговския тип. Трябва да бъдат с добро качество.  Предлаганите плодове и зеленчуци трябва да са цели и здрави; да са чисти, без видими чужди вещества; без вредители; без увреждания от вредители; без неспецифичен мирис и/или вкус; с цвят, характерен за продукта, незасегнати от гниене или други увреждания, които биха ги направили негодни за консумация. |
| 2 | Дини | кг. | 670 |
| 3 | Пъпеши | кг. | 200 |
| 4 | Праскови | кг. | 260 |
| 5 | Портокали | кг. | 360 |
| 6 | Мандарини | кг. | 400 |
| 7 | Банани | кг. | 1510 |
| 8 | Лимони | кг. | 70 |
| 9 | Грозде | кг. | 200 |
| 10 | Тиква | кг. | 420 |
| 11 | Кайсии | кг. | 250 |
| 12 | Череши | кг. | 30 |
| 13 | Картофи | кг. | 4390 |
| 14 | Кромид лук | кг. | 3290 |
| 15 | Пипер | кг. | 360 |
| 16 | Домати - неоранжерийни | кг. | 740 |
| 17 | Домати - оранжерийни | кг. | 70 |
| 18 | Зеле | кг. | 860 |
| 19 | Краставици – неоранжерийни | кг. | 1060 |
| 20 | Краставици – оранжерийни | кг. | 400 |
| 21 | Тиквички | кг. | 220 |
| 22 | Моркови | кг. | 1240 |
| 23 | Праз | кг. | 170 | Да отговарят на изискванията на Наредба № 16/28.05.2010г. на МЗХ за съответния клас първи. Продуктите да притежават всички основни характеристики и свойства, типични за сорта или търговския тип. Трябва да бъдат с добро качество.  Предлаганите плодове и зеленчуци трябва да са цели и здрави; да са чисти, без видими чужди вещества; без вредители; без увреждания от вредители; без неспецифичен мирис и/или вкус; с цвят, характерен за продукта, незасегнати от гниене или други увреждания, които биха ги направили негодни за консумация. |
| 24 | Зелени марули | кг. | 200 |
| 25 | Спанак | кг. | 90 |
| 26 | Зелен лук | кг. | 130 |
| 27 | Пресен магданоз | кг. | 130 |
| 28 | Пресен копър | кг. | 20 |
| 29 | Патладжан | кг. | 70 |
| 30 | Чесън | кг. | 40 |

***Специфични изисквания към плодовете, зеленчуците, картофите и кореноплодните,*  *които ще се доставят:***

* + *Да отговарят на изискванията за качество, на общия и специфичните стандарти, определени в Приложение 1, части А и Б на Регламент № 543/2011;*
  + *Пресните плодове и зеленчуци трябва да отговарят на изискванията за качество в съответствие с изискванията на общия стандарт и специфичните стандарти за предлагане на пазара . Трябва да са І /първо/ качество, да са от сортове предназначени за консумация в прясно състояние, да са цели, здрави, свежи на външен вид, без повреди причинени от вредители и да отговарят на изискванията на Наредба № 16/28.05.2010г. за изискванията за качество и контрол за съответствие на пресни плодове и зеленчуци и на Раздел VІІІ от Наредба № 9 от 16 септември 2011г за специфичните изисквания към безопасността и качеството на храните, предлагани в детските заведения и училищата;*
  + *Не се допускат пресни плодове и зеленчуци, съдържащи остатъчни количества пестициди и нитрати над максимално допустимите стойности;*
  + *Кореноплодните зеленчукови култури, които се използват в детските заведения и училищата, трябва да отговарят на изискванията на общия стандарт за предлагане на пазара на пресни плодове и зеленчуци по Приложение № 1, част А от Регламент за изпълнение (ЕС) № 543/2011 на Комисията от 7 юни 2011 г. за определянето на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (ОВ L 157, 15.06.2011 г.);*
  + *Пресните плодове и зеленчуци трябва да отговарят на изискванията за качество в съответствие с изискванията на общия стандарт и специфичните стандарти за предлагане на пазара, определени в Приложение 1 , част А и част Б на Регламент 543 8 2011 на Комисията.*
  + *Пресните плодове и зеленчуците да отговарят на изискванията на Наредба № 16/28.05.2010 г на МЗХ за съответния клас първи. Продуктите от този клас трябва да бъдат с добро качество, да притежават всички основни характеристики и свойства, типични за сорта или търговския тип. Допускат се незначителни дефекти, при условие, че не се влошават основните характеристики по отношение на външния вид на продукта, неговото качество, съхраняемостта и търговския вид в опаковката.*
  + *Всяка партида доставени плодове, зеленчуци, картофи и кореноплодни да се придружава с документ за произход, за качество и безопасност.*